CELEX: 21982A0607(01)
Language: hr
Date: 1982-06-07 00:00:00
Title: 82/726/EZUČ, EEZ, Euratom: Sporazum o suradnji između Vijeća arapskoga gospodarskoga jedinstva (CAEU) i Europskih zajednica

11/Sv. 108
            
            
               HR
            
            
               Službeni list Europske unije
            
            
               23
            
         21982A0607(01)
   
               L 300/23
            
            
               SLUŽBENI LIST EUROPSKE UNIJE
            
         SPORAZUM O SURADNJI
   između Vijeća arapskoga gospodarskoga jedinstva (CAEU) i Europskih zajednica
   (82/726/EZUČ, EEZ, Euratom)
   VIJEĆE ARAPSKOGA GOSPODARSKOGA JEDINSTVA,
   (dalje u tekstu: Vijeće) koje predstavlja njegov glavni tajnik,
   i
   EUROPSKE ZAJEDNICE,
   koje predstavlja predsjednik njihove Komisije,
   SVJESNE potrebe učinkovitoga i pozitivnoga sudjelovanja u razvoju i unaprjeđenju odnosa između organizacija koje imaju nadležnost u području gospodarskoga razvoja,
   ŽELEĆI učiniti sve što je u njihovoj mogućnosti kako bi uskladile svoje aktivnosti u svrhu služenja zajedničkim interesima obiju stranaka,
   SPORAZUMJELI SU SE O SLJEDEĆEM:
   Članak I.
   Glavno tajništvo Vijeća i Komisija Europskih zajednica dostavljaju jedno drugome istraživanja, dokumente i informacije koje su na raspolaganju za distribuciju u okviru njihove suradnje u pitanjima od zajedničkoga interesa.
   Članak II.
   Glavno tajništvo Vijeća i Komisija Europskih zajednica u odgovarajućim vremenskim intervalima šalju stručnjake kako bi pružali svoje stručno znanje i iskustvo te sudjelovali na seminarima od zajedničkoga interesa radi zajedničke koristi dijeljenja iskustva u praktičnim područjima.
   Članak III.
   Glavno tajništvo Vijeća i Komisija Europskih zajednica pozivaju jedno drugo na sudjelovanje na sastancima koji bi mogli biti od posebnoga interesa.
   Članak IV.
   Glavno tajništvo Vijeća i Komisija Europskih zajednica uzajamno se obavješćuju o tekućim i planiranim programima od zajedničkoga interesa.
   Članak V.
   Ovaj Sporazum vrijedi pet godina od datuma potpisa i automatski se obnavlja na jednako vremensko razdoblje, osim ako jedna od stranaka pismeno ne izrazi odluku o poništenju Sporazuma šest mjeseci prije njegova isteka.
   Članak VI.
   Odredbe Sporazuma mogu se izmijeniti i preispitivati u cijelosti ili djelomično zajedničkim dogovorom između dvije stranke.
   Članak VII.
   Ovaj Sporazum stupa na snagu kad ga potpiše glavni tajnik Vijeća arapskoga gospodarskoga jedinstva i predsjednik Komisije Europskih zajednica.
   Članak VIII.
   Ovaj je sporazum sastavljen u dva izvornika, na arapskom i engleskom jeziku, pri čemu su oba teksta jednako vjerodostojna.
   
      Sastavljeno u Bruxellesu 7. lipnja 1982.
      
         Za Vijeće arapskoga gospodarskoga jedinstva
         
            Glavni tajnik
         
         
            
         Dr. Fakhri Kaddori
      
      
         Za Europske zajednice
         
            Predsjednik Komisije Europskih zajednica
         
         
            
         Gaston E. Thorn